РЕГЛАМЕНТ (ЕО) № 1508/2007 НА КОМИСИЯТА
от 18 декември 2007 година
за определяне в каква степен може да бъде даден ход на заявленията за права за внос, подадени за квотата за 2008 г. за внос на живи животни от рода на едрия рогат добитък с тегло, превишаващо 160 кг, с произход от Швейцария, предвидена в Регламент (ЕО) № 2172/2005
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1),
като взе предвид Регламент (ЕО) № 2172/2005 на Комисията от 23 декември 2005 г. за определяне на подробни правила за прилагането на тарифна квота за внос на живи животни от рода на едрия рогат добитък с тегло, превишаващо 160 кг, с произход от Швейцария, предвидена в Споразумението между Европейската общност и Конфедерация Швейцария относно търговията със селскостопански продукти (2), и по-специално член 4, параграф 1 от него,
като има предвид, че:
(1)
Член 1, параграф 1 от Регламент (ЕО) № 2172/2005 определя на 4 600 глави количеството от годишната тарифна квота, освободено от мита, за което вносителите от Общността могат да подадат заявления за права за внос съгласно член 3 от горепосочения регламент.
(2)
Количествата, за които са поискани права за внос, са такива, че могат да бъдат удовлетворени всички заявления,
ПРИЕ НАСТОЯЩИЯ РЕГЛАМЕНТ:
Член 1
Всяко заявление за права за внос, подадено в съответствие с разпоредбите на член 3, параграф 3 от Регламент (ЕО) № 2172/2005 за квотния период от 1 януари до 31 декември 2008 г., се удовлетворява до 100 % от заявените права за внос.
Член 2
Настоящият регламент влиза в сила на 19 декември 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 2007 година.